open-index/open-wikipedia-markdown huggingface dataset:
Koronas

**Koronas** on Venäjän avaruusjärjestön Aurinkoa tutkiva satelliittimissio, jonka puitteissa avaruuteen on vuosina 1994-2009 lukaistu kolme tutkimussatelliittia.

Ohjelmasta käytetään myös länsimaista akronyymiä CORONAS (Complex ORbital Observations Near-Earth of Activity of the Sun).   

Koronas-I laukaistiin 2. maaliskuuta 1994 ja Koronas-F 31. heinäkuuta 2001. Sarjan kolmas satelliitti Koronas-Foton laukaistiin vuoden 2009 alussa. Se on osa NASAn kansainväliseksi luomaa International Living With a Star Program (ILWS)-ohjelmaansa. Satelliitti perustuu Meteor-M-sääsatelliittiin ja sen toiminta-aika on kolme vuotta. Satelliitin massa on 1900 kg. Sen kiertorata on: 500 km x 500 km, 82.5°. 

## Katso myös
* Koronas-Foton
* SOHO
* Ulysses-aurinkoluotain
* Advanced Composition Explorer (ACE)
* STEREO
* Solar Orbiter, SOHOn kaavailtu seuraaja, osa ESAn ja NASAn Solar Sentinel-missiota noin vuonna 2015

## Lähteet
*Russia makes first space launch of 2009. space-travel.com 2.2.2009
* Guenther's Space Page
André Sogliuzzo

**André José Sogliuzzo** (s. 10. elokuuta 1966 New York, New York, Yhdysvallat) on yhdysvaltalainen ääninäyttelijä.

## Ura
Sogliuzzo aloitti uransa New Yorkissa teatterin parissa ja teki ensiesiintymisensä elokuvassa Looking For Richard vuonna 1996. Hän kuitenkin siirtyi ääninäyttelemisen pariin muutettuaan Los Angelesiin ja on imitoinut muun muassa videopeleihin ja animaatiohin Hollywood-näyttelijöiden, kuten Russell Crowen, Gene Hackmanin, Jack Nicholsonin, Al Pacinon ja Clint Eastwoodin puhetta. Sogliuzzo on ääninäytellyt animaatioelokuvissa, kuten *[[Napapiirin pikajuna]]*, *[[Leijonakuningas 3 – Hakuna Matata]]*, *[[Mulan II]]* ja *[[Aivan villit]]*.

Los Angelesissa Sogliuzzo on ollut mukana radiokuunnelmissa, kuten *Breaking The Code* ja *Sixteen Wounded*. Parhaiten hänet tunnetaan lukuisten animaatiosarjojen, sekä videopelien äänistä joihin lukeutuvat muun muassa *[[Family Guy]]*, *[[American Dad!]]*, *[[Jackie Chan seikkailee]]*, *[[Justice League (televisiosarja)|Justice League]]*, *Invader Zim*, *[[Father Of the Pride]]*, *[[Samurai Jack]]*, *[[Celebrity Deathmatch]]*, *[[Avatar (animaatiosarja)|Avatar]]*, *[[Medal of Honor (videopeli)|Medal of Honor]]*, *[[Battlefield 3]]*, *[[Call of Duty (videopeli)|Call of Duty]]*, *[[Doom 3]]*, ** ja *[[Brandy ja Herra Whiskers]]*.

## Aiheesta muualla
* Voice Chasers
Andrew Tomas

**Andrew P. Tomas** tai **Alfred Tomas** (synt. **A. Boncza-Tomaszewski** 1906 Pietari – 2001) oli australialainen kirjailija. Tomas syntyi Pietarissa 1906, josta perhe muutti Helsinkiin vuonna 1911, jossa perheen isän toimi laivastoupseerina. 
Suomen itsenäistymisen myötä Tomasin isän komennus suuntautui Kiinaan, jossa hän vietti seuraavat 21 vuotta kunnes Maon vallankumouksen myötä oli edessä muutto Yhdysvaltoihin. 
Elämänsä viimeiset vuodet hän vietti tiettävästi Australiassa UFO-tutkijana. Lisäksi hän oli vapaamuurari. 
Tomas kirjoitti ja puhui sujuvasti ainakin ranskaa, englantia ja venäjää. Hänen teoksiaan on käännetty yli 60 eri kielelle. 
Tomas julkaisi elämänsä aikana ainakin 8 virallista kirjaa sekä monia sisäiselle piirille ja veljille tarkoitettuja teoksia. 
Harvinaisin hänen julkaistuista teoksista lienee vuonna 1950 ilmestynyt kirja astrologiasta ja tarot-korteista *Signs, stars and seers; An experiment in historical prediction.*

Aihepiireiltään Tomasin teokset ovat Erich von Dänikenin tuotosten kaltaisia mutta näistä aiheista hän kirjoitti jo vuosikymmeniä ennen Dänikeniä vuonna 1935 kirjassaan *The Planetary Doctrine*.

## Suurelle yleisölle julkaistut teokset

*Beyond the Time Barrier. Sphere Books, 1974. 
*Kua yue shi kong di qi ji: gu dai ke xue, ji shu, wen hua zhi mi. Zhongguo lao dong chu ban she, 1992. 
*Las maquinaciones de la noche (El sueño en la historia y la historia del sueño). 1973
*Mirage of the Ages: A Critique of Christianity. Exposition Pr of Florida, 1983 
*On the shores of endless worlds - The search for cosmic life. Bantam Books, 1974.  
*Shambhala: oasis of light. Sphere, 1977.  
*The home of the gods: Atlantis from legend to discovery. Robert Hale & Co., 1972.  
*We are not the first - riddles of ancient science. G.P. Putnam's, 1971.  

*Suomennetut teokset*

*Emme ole ensimmäiset - hämmästyttäviä löytöjä menneisyyden hämärästä. Otava 1973. 
*Kosmista elämää etsimässä. Otava 1975. 

## Lähteet
* 
*Library Thing
*Andrew Tomas-Australian UFO Pioneer
*UFO Investigation Centre Australia

## Aiheesta muualla
Andrew Tomas-Australian UFO Pioneer
Kessu

**Kessu** voi tarkoittaa:
*palturitupakkaa
*puhekielessä mitä tahansa tupakkaa
*armeijaslangissa kersanttia
*Luonto-Liiton Keski-Suomen piirin lyhennettä.
Viljo Remes

**Viljo Antero Remes** (11. huhtikuuta 1926 Pielavesi – 15. marraskuuta 2016 Helsinki) oli suomalainen teologi. Hän toimi Puolustusvoimien kenttäpiispana eli kirkollisen työn johtajana vuosina 1978–1986. Remes valmistui filosofian kandidaatiksi vuonna 1952 ja teologian kandidaatiksi vuonna 1956. Papiksi hänet vihittiin vuonna 1957. Teologian lisensiaatin tutkinnon hän suoritti 1959 ja väitteli tohtoriksi 1976.

Ennen nimitystään kenttäpiispaksi Remes toimi Suomen Lähetysseuran palveluksessa vuodesta 1958: Pakistanissa 1960–1965, Aasian työn sihteerinä 1965–1966 ja apulaisjohtajana 1967–1978. Hänet nimitettiin kenttäpiispaksi 3. maaliskuuta 1978. Virassa hän aloitti toukokuun alussa.

## Teoksia
* 
* 
* 
* 

## Lähteet
Itä-Helsingin Kiekko

**Itä-Helsingin Kiekko** (IHK) oli vuonna 1974 perustettu helsinkiläinen jääkiekkoilun erikoisseura, jonka toiminta-ajatuksena oli tarjota pääkaupunkiseudulla asuville ja jääkiekkoilusta kiinnostuneille mahdollisuus harrastaa kunto- ja kilpakiekkoa.

Seura perustettiin nimellä Chicago Jokers ja se pelasi aluksi Kanada-sarjaa Herttoniemen kaupunginosajoukkueena. Se vaihtoi nimekseen Itä-Helsingin kiekko vuonna 1987.

Seuran kotihallina toimi Malmin jäähalli. IHK oli yksi hallin perustajaseuroista.

Seuran naisten joukkue saavutti SM-hopeaa vuonna 2002 ja SM-pronssia vuonna 2007.

Kaudella 2017–18 IHK:ssa pelasi 19 joukkuetta: 11 poikien ikäkausijoukkuetta, 1 naisten joukkue ja 3 miesten joukkuetta. Seura järjesti myös kiekkokouluja 4–9-vuotiaille lapsille.  

Seura päätti yhdistyä myöskin Malmin jäähallia käyttäneen Reds Helsingin kanssa vuonna 2024. Uudeksi seuraksi muodostettiin Ice Force Helsinki vuonna 2025.

## Kasvatit ammattilaissarjoissa

*Frank Gymer
*Siim Liivik (siirtyi D-juniori-ikäisenä HIFK:hon)
*Tuomas Muhonen
*Pasi Salonen
*Olli Juolevi

## Lähteet
Yrjö Massa

**Yrjö Massa** (7. huhtikuuta 1918 Alatornio &ndash; 6. helmikuuta 1983) toimi Puolustusvoimien kenttäpiispana eli kirkollisen työn johtajana vuosina 1969–1978.

Massa kirjoitti ylioppilaaksi Tornion yhteislyseosta vuonna 1938. Samana vuonna hän astui varusmiespalvelukseen Pohjan Rykmenttiin. Vuosina 1943–1944 hän opiskeli luutnanttina Maasotakoulun 27. kurssilla. Massa suoritti *sacri ministerii candidatus* (SMK) -tutkinnon ja vihittiin papiksi vuonna 1946. Filosofian kandidaatiksi hän valmistui vuonna 1948 ja teologian kandidaatiksi vuonna 1949. Teologian lisensiaatin tutkinnon hän suoritti 1950, ja tohtoriksi hän väitteli 1954. Hän myös suoritti Yhdysvalloissa Master of Sacred Theology -tutkinnon Kirkkojen Maailmanneuvoston stipendiaattina vuonna 1949.

Talvisodassa Massa toimi ensin nuorempana upseerina ja sitten komppanianpäällikkönä 3.Prikaatissa Karjalankannaksella. Jatkosodassa hän toimi ensin nuorempana upseerina ja sitten komppanianpäällikkönä Jalkaväkirykmentti 54:ssä Sallan rintamalla vuosina 1941–1942. 1942 hän toimi myös 12.Prikaatissa sotilaspastorina Maaselän suunnalla, ennen kuin komennettiin jälleen komppanianpäälliköksi ensin 12. Prikaatiin ja 1944 Erillinen pataljoona 7:aan Rukajärvelle.

Sodan jälkeen hän toimi komppanianpäällikkönä ja koulutusupseerina Jalkaväkirykmentti 3:ssa 1945–1946 ja toimistoupseerina Pääesikunnassa kenttäpiispan toimistossa 1946–1951. Tämän jälkeen hän toimi opettajana Kadettikoulussa 1951–1955 ja toimistopäällikkönä Pohjois-Uudenmaan sotilaspiirin esikunnassa 1955–1959. Vuosina 1959–1968 hän toimi ensin sotilaspastorina ja sitten kenttärovastina Ilmavoiminen esikunnassa ja Etelä-Suomen sotilasläänin esikunnassa. 1969 hänet nimitettiin puolustusvoimien kenttäpiispan virkaan. Massa jäi eläkkeelle kenttäpiispan virasta toukokuun alussa 1978.

Vanhoillislestadiolaisuuden vuoden 1960 hajaannuksessa Yrjö Massa valitsi pienemmän haaran eli elämänsanalaisuuden.

## Teoksia
* 

## Lähteet
Jali Joutsen

**Frans Jalmari Joutsenniemi** (sukunimi vuoteen 1901 **Viklund**), käytti kirjailijanimeä **Jali Joutsen** (18. tammikuuta 1880 Tampere &ndash; 27. huhtikuuta 1955 Helsinki) oli suomalainen runoilija ja lehtimies.

Jali Joutsen työskenteli kivityöläisenä, kauppa-apulaisena sekä lehtimiehenä (Kansan Lehti, Länsi-Suomen Työmies, Viikko ja Syntisäkki-lehdissä)

Ollessaan Suomen sisällissodan jälkeen 1919 vangittuna Tammisaaren vankileirillä Jali Joutsen kirjoitti siellä sanat lauluun *Punavangin valssi*. 

## Teoksia
*  *Parivaljakolla : humoristisia runoja*, tekijät Kasperi Tanttu ja Jali Joutsen.   Paperikauppa "Viertola", Helsinki 1915
*  *Alas sota! : rajuja riimejä*, tekijät Toivo Raita ja Jali Joutsen.  Työläiskynäilijäin kustannusliike, Helsinki 1917
*  *Punakaartilaisten marssi*, sepittänyt Jali Joutsen.  Työläiskynäilijäin kustannusliike, Helsinki 1917
*  *Valoa ja varjoa : säkeniä työläisrunosepon pajasta*.  Työläiskynäilijäin kustannusliike, Lahti 1917

## Lähteet
Hannu Niskanen

**Hannu Kuisma Kullervo Niskanen** (s. 18. elokuuta 1952 Helsinki) oli Puolustusvoimien kenttäpiispa eli kirkollisen työn johtaja vuodesta 1995 lähtien syksyyn 2012 saakka.

## Henkilöhistoria ja ura
Niskanen syntyi puhelinasentaja Emil Niskasen ja Kirsti Viljasen perheeseen. Hänen puolisonsa on Paula Jaamanen. Niskanen valmistui Helsingin yliopistosta teologian kandidaatiksi vuonna 1976 ja vihittiin papiksi samana vuonna. Humanististen tieteiden kandidaatti hänestä tuli 1978. Teologian lisensiaatin tutkinnon Niskanen suoritti 1987. Hän toimi pappina Järvenpään seurakunnassa 1976–1979 sekä kirkkoherrana Pertunmaalla vuosina 1979–1992 ja Heinolan kaupunkiseurakunnassa 1992–1995. Mikkelin hiippakunnan tuomiokapitulin asessori hän oli 1987–1995. Kirkolliskokouksen jäsen Niskanen oli vuodesta 1986 ja piispainkokouksen jäsen vuodesta 1988. Sotilasarvoltaan Niskanen on reservin everstiluutnantti (2012).

## Julkaisuja
* *Tulevaisuuden seurakunta. Näkökulmia kirkkoon, kasvatukseen ja kulttuuriin*, toimittaneet Matti Perälä, Hannu Niskanen ym. Kirjapaja, 1993.
* *Aika etsiä: puolustusvoimien kirkollinen työ*, toimittaneet Seppo Ahonen, Tauno Eronen, Hannu Niskanen. Kirjapaja, 1998 (Puolustusvoimien kirkollisen työn 80-vuotisjuhlakirja)
* *Ihmisestä on kysymys. Arvot väkivallan maailmassa*, Kirjapaja, 2004. (toim. Seppo Ahosen kanssa)
* *Rauhan asialla. Puolustusvoimien kirkollinen työ 90 vuotta*, Minerva, 2008. (toim. Valde Palolan kanssa)

## Lähteet
Marc Dorcel

**Marc Dorcel** on ranskalainen pornografisten elokuvien tuottaja. Hän on voittanut muun muassa Hot d'Or -palkinnot vuosina 1995, 1998 ja 1999.

## Lähteet

## Aiheesta muualla
* 
* Marc Dorcelin kotisivut 
* Marc Dorcelin elokuvat Suomessa
Brittany Daniel

**Brittany Daniel** (s. 17. maaliskuuta 1976 Gainesville, Florida) on yhdysvaltalainen näyttelijä, joka esiintyi nuortensarjassa ''Sweet Valley High''. Daniel esitti sarjan toista pääosaa Jessica Wakefieldiä, ja hänen kaksoissisarensa Cynthia Daniel taas tämän kaksoissiskoa Elizabethia.

Brittany Daniel näytteli myös elokuvassa *[[White Chicks]]* diivamaista perijätärsisarta vuonna 2004.
## Aiheesta muualla
*
Kustaa Ahmala

**Kustaa Ahmala** (22. syyskuuta 1867 Lumijoki – 30. elokuuta 1933 Oulu) oli suomalainen kirvesmies ja sosialidemokraattisen puolueen kansanedustaja 1917–1918. Hän oli Oulun Työväenyhdistyksen pitkäaikaisia aktiiveja, joka vuoden 1918 sisällissodan aikana kuului Työväen pääneuvostoon eli punaisen Suomen eduskuntaan. Hän työskenteli lyhytaikaisesti myös *[[Kansan Tieto|Kansan Tiedon]]* päätoimittajana. 

## Elämä
Ahmalan vanhemmat olivat torppari Matti Ahmala ja Liisa Ahmala. Hän työskenteli aluksi renkinä Lumijoella, sen jälkeen sepänapulaisena ja tehdastyöläisenä Oulussa 1890–1897 sekä kirvesmiehenä 1897–1933. Ahmala toimi myös Åströmin kaljatehtaan ja SOK:n Oulun varaston varastonhoitajana. Vuonna 1914 Ahmala oli Oulussa ilmestyneen *Kansan Tieto*-lehden päätoimittaja.

Kansanedustajaksi Ahmala valittiin Oulun läänin eteläisestä vaalipiiristä vuoden 1917 eduskuntavaaleissa. Sisällissodan aikana hän oli punaisten postineuvoston sekä Työväen pääneuvoston jäsen. Sodan jälkeen Ahmala asetettiin syytteeseen valtiopetoksesta ja hänen kansanedustajantoimensa katsottiin lakanneen 16. toukokuuta 1918. Vuodet 1918–1922 Ahmala oli vankilassa poliittisista syistä. 

Ahmala kuului Oulun kaupunginvaltuustoon vuosina 1906−1908 ja 1930−1933. Hän oli myös sosialidemokraattisen puolueen puolueneuvoston jäsen ja Oulun läänin eteläisen vaalipiirin sosialidemokraattisen piirijärjestön puheenjohtaja.

## Perhe
Kustaa Ahmala oli naimisissa Sofia Kaakisen kanssa. Perheeseen syntyi yhdeksän lasta. Heistä tunnettuja ovat yhden runoteoksen julkaissut postimies Kössi Ahmala, jonka valkoiset teloittivat sisällissodan loppuvaiheessa Viipurissa, sekä valkoisten puolella taistellut jääkärivääpeli Otto Johannes Ahmala.

## Lähteet
Jigsaw Falling into Place

"**Jigsaw Falling into Place**" on englantilaisen rock-yhtyeen Radioheadin single, joka julkaistiin 14. tammikuuta 2008. Se oli ensimmäinen single yhtyeen albumilta *[[In Rainbows]]* (2007). 

Kappale oli useita viikkoja sadan radiossa soitetuimman joukossa Yhdysvalloissa ja sijoittui "modern rock" -listalla sijalle 69.. Kappale oli useita viikkoja sadan radiossa soitetuimman joukossa Yhdysvalloissa ja sijoittui "modern rock" -listalla sijalle 69.. Britannian singlelistalla single nousi ensimmäisellä viikollaan sijalle 30, joka oli yhtyeelle huonoin sitten vuoden 1993 singlen "Pop Is Dead".

## Musiikkivideo

Mustavalkoinen musiikkivideo sisältää kaikki yhtyeen viisi jäsentä soittamassa huoneessa, ja video on kuvattu niin, että kaikilla jäsenillä videokamerat päässään. Videon ohjasivat Adam Buxton ja Garth Jennings. Yhtye lisäsi videon YouTubeen 28. marraskuuta 2007. Se on ensimmäinen Radioheadin video, jossa on koko yhtye sitten vuoden 2000 "Idioteque"-kappaleen videon, ja ensimmäinen singlen video sitten vuoden 1996 singlen "Street Spirit (Fade Out)" videon, vaikkakin vuoden 1997 videossa "Paranoid Android" on koko yhtye animoituna mukana. 

## Kappaleet
;7"
# "Jigsaw Falling into Place"
# "Videotape" (Live From The Basement)
;CD
# "Jigsaw Falling into Place"
# "Down is the New Up" (Live From The Basement)
# "Last Flowers" (Live From The Basement)

## Lähteet
New Haven Nighthawks

**New Haven Nighthawks** on entinen jääkiekkoseura, joka pelasi AHL-liigaa vuodet 1972–1992. Joukkue toimi Minnesota North Starsin (1972–1977), New York Rangersin (1977–1981 ja 1984–1987) ja Los Angeles Kingsin (1981–1991) farmiseurana. Nighthawks pelasi kotiottelunsa New Haven Coliseum -areenalla.

Nighthawks pelasi Calder Cupin finaaleissa neljästi: vuosina 1974, 1978, 1979 ja 1989. Viimeisen finaalivuosi oli yllätyksellisin, sillä joukkue oli vasta neljäs omassa divisioonassaan, mutta tiputti jatkosta kaksi paremmin sijoittunutta joukkuetta. Vasta finaalisarjassa Adirondack Red Wings oli parempi voitoin 4–1. Nighthawksin viimeinen peli oli pudotuspeleissä keväällä 1993, jolloin vastassa oli myös Adirondack Red Wings.

Nighhawksin kuuluisimpia pelaajia ovat Tom Colley, Billy O'Dwyer, Al Tuer, Bobby Sheehan ja Dale Lewis. Colley pelasi seurassa eniten pelejä (534) ja sai eniten pisteitä (204+281). Seura tunnettiin pelaajien kovasta kierrätyksestä, sillä Colleyn lisäksi kukaan toinen pelaaja ei edustanut joukkuetta yli 300 ottelussa. Lisäksi Nighthawksilla on edelleen AHL-ennätys: joukkue käytti 62 pelaajaa kaudella 1985–1986, mikä on enemmän kuin mikään toinen joukkue on käyttänyt kauden aikana.

Kaudeksi 1992–1993 organisaatio vaihtoi nimensä New Haven Senatorsiksi, kun se aloitti yhteistyön Ottawa Senatorsin kanssa. Seuraavalla kaudella seura siirtyi Prinssi Edwardin saarelle ja tunnettiin nimellä Prince Edward Island Senators. Nykyään edelleen Senatorsin farmiseurana toimiva organisaatio kantaa nimeä Binghamton Senators.

Joukkueessa on pelanut myös Raimo Helminen.
Lighttpd

**Lighttpd** (lausutaan ”lighty”) on HTTP-palvelinohjelma, joka on suunniteltu turvalliseksi, nopeaksi, standardimyönteiseksi ja joustavaksi nopeuskriittisiin ympäristöihin.

## Ominaisuudet
* FastCGI kuormantasaus-ominaisuuksilla, SCGI- ja HTTP-välityspalvelintuki
* `[[chroot]]`-tuki
* `select()`-/`poll()`-pohjainen verkkosivupalvelin
* Tuki tehokkaammalle *tapahtumahuomautustyylille*, kuten `kqueue`lle ja `epoll`:lle
* Ehdolliset *rewritet* (mod_rewrite)
* SSL- ja TLS-tuki OpenSSL:n välityksellä.
* Tunnistautuminen LDAP-palvelimen kautta
* rrdtool-tilastot
* Palvelinpuolen sisällytystuki
* Joustava virtuaalipalvelintuki
* Moduulituki
* Cache Meta Language
* Pieni WebDAV-tuki
* Servlet-tuki (AJP)
* HTTP-pakkaus mod_compressin ja mod_deflaten kautta

## Käyttö
Lighttpd on käytössä useilla suurilla Internet-sivustoilla, kuten YouTubessa, Wikipediassa ja meebossa. Esimerkiksi Wikimedia ja SourceForge käyttää Lighttpd:tä osaan palveluista. Kolme suurinta BitTorrent-seurantasivustoa, The Pirate Bay, Mininova ja isoHunt, joihin tulee yli 1&nbsp;000 sivunlatausta sekunnissa, käyttää myös Lighttpd-ohjelmistoa.

## Katso myös
* Apache

## Lähteet

## Aiheesta muualla
* Virallinen sivusto 
* Lighttpd Linux.fi-wikissä
The Chant

**The Chant** on suomalainen seitsenhenkinen rock-yhtye, joka perustettiin Vantaalla vuonna 1999. Yhtyeen demo, *Sighs*, valittiin Kuukauden demoksi ''Inferno Magazinessa'' sekä Imperiumi.net-webzinessä. Yhtye voitti YleX:n järjestämän demokilpailun vuonna 2006. Yhtye teki levytyssopimuksen Shadow World Recordsin kanssa, ja yhtyeen esikoisalbumi, *[[Ghostlines]]*, julkaistiin helmikuussa 2008.

Esikoisalbumi, *[[Ghostlines]]* julkaistiin Suomessa, Virossa, Liettuassa ja Latviassa helmikuussa 2008 ja muualla maailmassa maaliskuussa. Yhtyeen toinen albumi, *[[This Is the World We Know]]*, julkaistiin huhtikuussa 2010. Kolmas albumi, *[[A Healing Place]]*, julkaistiin Suomessa toukokuussa 2012 ja muualla Euroopassa ja Pohjois-Amerikassa saman vuoden elokuussa. Neljäs studioalbumi, *[[New Haven (albumi)|New Haven]]*, julkaistiin Euroopassa ja Pohjois-Amerikassa kesäkuussa 2014.

## Jäsenet
* Ilpo Paasela – laulu
* Pekka Loponen – kitara, laulu
* Jussi Hämäläinen – kitara
* Kimmo Tukiainen – kitara
* Mari Jämbäck – koskettimet
* Markus Forsström – basso
* Roope Sivén – rummut

## Diskografia
**Studioalbumit**
* 
* 
* 
* 

**EP:t**
* 
* 

## Lähteet
* Yhtyeen kotisivu
* 

## Aiheesta muualla
* 
* Muusikoiden.net
* Facebook
* YouTube
* Reverbnation
Northern Star

**Northern Star** on brittiläisen laulajan Melanie C:n esikoisalbumi sooloartistina. Se julkaistiin vuonna 1999.

## Kappaleet

# ”Go!” – 3.39
# ”Northern Star” – 4.41
# ”Goin' Down” – 3.36
# ”I Turn to You” – 5.52
# ”If That Were Me” – 4.33
# ”Never Be The Same Again” (feat. Lisa ”Left Eye” Lopes) – 4.54
# ”Why” – 5.30
# ”Suddenly Monday” – 2.37
# ”Ga Ga” – 3.52
# ”Be The One” – 3.37
# ”Closer” – 5.45
# ”Feel The Sun” – 5.02
# ”Never Be The Same Again (Single Mix)” (feat. Lisa ”Left Eye” Lopes) – 4.14
# ”I Turn To You (Hex Hector Radio Mix)” – 4.12
Cynthia Daniel

**Cynthia Lynn Daniel** (s. 17. maaliskuuta 1976, Gainesville Florida) on yhdysvaltalainen näyttelijä, joka tunnetaan roolistaan nuortensarjassa ''Sweet Valley High''. Hän näytteli sarjassa Elizabeth Wakefieldiä. 

Daniel on sittemmin lopettanut näyttelijän uransa ja toimii nykyään valokuvaajana.

Cynthia Daniel on naimisissa näyttelijä Cole Hauserin kanssa ja heillä on kaksi yhteistä lasta (s. 2004 ja 2008).

## Lähteet

## Aiheesta muualla

*
*Cynthia Daniel Photography
Reason

**Reason** on brittilaulaja Melanie C:n toinen sooloalbumi. Se julkaistiin vuonna 2003.

## Kappaleet

# "Here It Comes Again" (Chisholm, De Vries, Howard) – 4:21
# "Reason" (Chisholm, Vettese) – 4:20
# "Lose Myself In You" (Chisholm, Rowe, Skarbek) – 4:15
# "On The Horizon" (Alexander, Chisholm, Nowels) – 3:39
# "Positively Somewhere" (Campsie, Chisholm, Thornalley) – 3:46
# "Melt" (Chambers, Chisholm) – 3:47
# "Do I" (Chisholm, Munday, Thornalley) – 3:37
# "Soul Boy" (alkuperäinen levytys: Edyta Gorniak) (Buchanan) – 4:31
# "Water" (Chisholm, Johansson) – 3:40
# "Home" (Arnold, Chisholm) – 4:42
# "Let's Love" (Chisholm, Munday, Thornalley) – 3:26
# "Yeh Yeh Yeh" (Chisholm, Lawrence) – 4:19
Tiheikkölaulajat

**Tiheikkölaulajat** (*Atrichornis*) on pienikokoisten varpuslintujen suku. Niitä löytyy luonnonvaraisina ainoastaan Australiasta. Tiheikkölaulajiin kuuluu kaksi lajia, jotka kumpikin ovat noin 20 cm pitkiä lintuja, joilla on ruskea tai musta höyhenpeite. Molemmat lajit elävät tiheän alankokasvillisuuden keskellä. Tiheikkölaulajat ovat hyviä juoksemaan, mutta lentotaito on heikko. Koiraiden laulu on kovaäänistä, muuten tiheikkölaulajia on vaikea nähdä. Naaraat rakentavat kuppimaisen pesän lähelle maata ja hoitaa poikaset yksin.

Tiheikkölaulajien, aikaisemmalta nimeltään **tiheikkölinnut**, heimoon (Atrichornithidae) kuuluu yksi suku: tiheikkölaulajat (*Atrichornis*), johon kuuluu kaksi lajia. Kumpikin laji on uhanalainen. Isotiheikkölaulajan luultiin vuonna 1889 kuolleen sukupuuttoon, mutta se löydettiinkin uudelleen vuonna 1961. Vuodesta 1976 alkaen sen levinneisyysalue Lounais-Australiassa on laajentunut.

## Lajit
* Isotiheikkölaulaja *Atrichornis clamosus*
* Tiheikkölaulaja *Atrichornis rufescens*

## Lähteet
This Time (Melanie C:n albumi)

**This Time** on brittiläisen Melanie C:n neljäs sooloalbumi. Se julkaistiin vuonna 2007.

## Kappaleet

## Arvostelut
* Allmusic: 
* The Times: 

## Lähteet
Beautiful Intentions

**Beautiful Intentions** on brittiläisen Melanie C:n kolmas sooloalbumi. Se julkaistiin vuonna 2005.

## Kappaleet

# "Beautiful Intentions" (Chisholm, Boddy, Ladimeji) – 3:52
# "Next Best Superstar" (Argyle) – 3:29
# "Better Alone" (Chisholm, Vettese) – 4:35
# "Last Night on Earth" (Chisholm, Thornalley, Munday) – 3:28
# "You Will See" (Chisholm, Kroeyer, Binzer, Owais, Odedere) – 3:29
# "Never Say Never" (Chisholm) – 3:11
# "Good Girl" (Chisholm, Johansonn) – 4:07
# "Don't Need This" (Chisholm, Hatwell, Lane) – 3:50
# "Little Piece of Me" (Chisholm, Buckton, Woodroffe) – 3:00
# "Here and Now" (Chisholm, Benbrook, Simmons) – 4:29
# "Take Your Pleasure" (Chisholm, Boddy, Ladimeji) – 3:11
# "You'll Get Yours" (Chisholm, Vettese) – 4:43
# "First Day of My Life" (Guy Chambers, Enrique Iglesias) – 4:04 (uudemmalla CD-julkaisulla)
Hermostopiena

**Hermostopiena** on alkion kehityksessä esiintyvä tilapäinen rakenne, josta erilaistuu monia soluja kehon eri osiin. Se sijaitsee epidermin ja hermostoputken välissä. Hermostopiena irtoaa ektodermistä ja  muodostaa muun muassa ääreishermoston. 

## Alkuperä
Neurulaatiossa tapahtuvan hermostoputken sulkeutumisen seurauksena muodostuu hermostopiena, joka sijaitsee selänpuoleisesti hermostoputkeen nähden. Hermostopienaa on lähes koko sikiön pituudelta, ja sen kehitys tapahtuu monessa eri osassa. Osa hermostopienaperäisitä soluista saa määrätyn tehtävän jo ennen irtautumistaan hermostopienasta. Tätä kutsutaan varhaiseksi määräytymiseksi.

## Luokittelu ja erilaistuminen
Hermostopienan osat jaotellaan sijaintipaikan mukaan neljään pääryhmään:
* Kraniaalinen (päänpuoleinen) hermostopiena
Kraniaalisen hermostopienan solut kulkeutuvat nielukaariin, jossa solut erilaistuvat neuroneiksi, melanosyyteiksi, gliasoluiksi, odontoblasteiksi sekä kasvojen alueen luuta ja rustoa tuottaviksi soluiksi. Lisäksi osasta muodostuu kateenkorvan soluja.
* Vartalon hermostopiena
Vartalon hermostopienan solut vaeltavat kahta pääkulkureittiä. Pinnan epiteelin alla kulkevat solut muodostavat melanosyyttejä, kun taas hermostoputken ja somiittien välistä vaeltavat solut muodostavat useita rakenteita, kuten selkäydinhermosolmut, autonomisen ääreishermoston, selkäydinhermojen Schwannin solut, lisämunuaisytimen ja aorttaa ympäröivät hermosolut.
* Sydänhermostopiena
Sydänhermostopiena sijaitsee kraniaalisen ja vartalon hermostopienan välissä. Sydänhermostopienasta muodostuu aortan ja  keuhkovaltimon välinen seinämä, sekä suurten valtimoiden alkuosan lihas-sidekudosseinämä.
* Vagaalinen ja sakraalinen hermostopiena
Täältä peräisin olevat solut muodostavat suoliston parasympaattiset gangliot.

## Lähteet

* Gilbert, Scott, F .: Developmental Biology 7th Edition Sinawer Associates, 2003. 
* Sariola, Hannu (toim.): Kehitysbiologia - Solusta yksilöksi Duodecim, 2003. 
* Norden, Drew M., de Lahunta, Alexander: The Embryology of Domestic Animals Developmental Mechanismsand Malformations Williams & Wilkins, 1985. 
*
Cliffs of Dover

**Cliffs of Dover** on yhdysvaltalaisen kitaristi Eric Johnsonin instrumentaalikappale vuonna 1991 julkaistulta albumilta *[[Ah Via Musicom]]*. Kappale voitti vuonna 1992 Grammy-palkintogaalassa *Best Rock Instrumental Performance -*sarjan (suom. *Paras instrumentaalirock -kappale*).

Nauhoituksissa Johnson käytti Gibson ES-335-kitaraa, mutta hän yleensä soittaa kappaleen Fender Stratocasterilla.

"Cliffs of Doverin" cover-versiota pystyy soittamaan *[[Guitar Hero III: Legends of Rock]]* -videopelissä. Kappale on pelin toinen instrumentaalikappale An Endless Sporadic -yhtyeen "Impulse"-kappaleen lisäksi.

## Lähteet
Live Hits

**Live Hits** on brittilaulaja Melanie C:n live-DVD, joka taltioitiin Lontoossa elokuussa 2006 ja julkaistiin loppuvuodesta. DVD sisältää sekä akustisia että koko bändin versioita valikoiduista kappaleista Melanien kolmelta studioalbumilta.

## Kappaleet
### Akustinen osuus
# Beautiful Intentions
# Be The One
# If That Were Me
# Here It Comes Again
# Why
# Better Alone
# Here & Now
# Reason

### Sähköinen osuus
# Beautiful Intentions
# Yeh Yeh Yeh
# Home
# Northern Star
# Never Be The Same Again
# When You're Gone
# Goin' Down
# Next Best Superstar
# You'll Get Yours
# First Day Of My Life
# I Turn To You
Simpsonit (12. tuotantokausi)

**Simpsoneiden 12. tuotantokausi** alkoi Suomessa 30. syyskuuta 2001, ja päättyi 17. helmikuuta 2002. Kauden DVD-boksi ilmestyi Suomessa 18. syyskuuta 2009 ja Yhdysvalloissa 18. elokuuta 2009.

## Jaksoluettelo

Suluissa jakson alkuperäinen nimi.

### Kauhujen talo, osa 11 (Treehouse of Horror XI)

### Kaksi kaupunkia (A Tale of Two Springfields)

### Klovni menettää järkensä (''Insane Clown Poppy'')

### Puunhalaaja (''Lisa the Treehugger'')

### Perheen kunnia (''Homer vs. Dignity'')

### Homerin kotisivu (''The Computer Wore Menace Shoes'')

### Helppoa rahaa (''The Great Money Caper'')

### Lumen taju (''Skinner's Sense of Snow'')

### Älyn jättiläinen (''HOMR'')

### Vankilan enkeli (''Pokey Mom'')

### Kaikkien aikojen huonoin jakso (''Worst Episode Ever'')

### Tenniskenttä (''Tennis the Menace'')

### Bobin kosto (''Day of the Jackanapes'')

### New Kids on the Blecch (''New Kids on the Blecch'')

### Nälkälakko (''Hungry, Hungry Homer'')

### Uusi tyttö (''Bye Bye Nerdie'')

### Safari (''Simpsons Safari'')

### Kolme seikkailua (''Trilogy of Error'')

### Herran ylistys (''I'm Goin' to Praise Land'')

### Hylätyt lapset (''Children of a Lesser Clod'')

 
### Hupaisat Simpson-tarinat (''Simpsons Tall Tales'')
Max Euwe

**Machgielis (Max) Euwe** (20. toukokuuta 1901 – 26. marraskuuta 1981) oli hollantilainen shakinpelaaja, matemaatikko, kirjailija ja shakin viides maailmanmestari. Hän oli myös Maailman shakkiliitto FIDEn presidentti 1970–1978.

## Nuoruus
Max Euwe syntyi Watergraafsmeerin kaupungissa Amsterdamin lähellä. Hän oppi shakin äidiltään nelivuotiaana, muttei täysin omistautunut pelille lapsena ja pysyi amatöörinä useita vuosia. 1921 hän voitti Hollannin mestaruuden ensimmäistä kertaa. Hän voitti sen ennätykselliset 12 kertaa vuosina 1921–1955.

## Opiskelu
Matematiikan opiskeluista Amsterdamin yliopistossa Euwe valmistui 1923 ja saavutti tohtorin tutkinnon 1926. Hänen pääasiallinen ammattinsa oli opettaminen ja sen vuoksi hän löysi aikaa ainoastaan pelatakseen pienissä turnauksissa lomien aikana. 1928 hän voitti toisen ja viimeisen maailman amatöörien mestaruuden, joka pelattiin Haagissa, ja saavutti hyviä turnaustuloksia 1930-luvulla. Hän voitti Hastingsissa 1930–1931, oli toinen Bernissä 1932 ja Zürichissa 1934 ja tänä aikana pelasi otteluita José Raúl Capablancaa, Salomon Flohria ja Rudolf Spielmannia vastaan.

## MM-tasolle
Vuonna 1935 Aleksandr Alehin valitsi Euwen vastustajakseen MM-otteluun. Euwe voitti ottelun voittaen yhdeksän peliä, häviten kahdeksan ja 13 päättyi tasan. Hänestä tuli näin viides maailmanmestari. Euwen voitto oli yllätys ja sen on väitetty johtuneen Alehinin alkoholismista. Salo Flohr, joka avusti Euwea ottelun aikana, oli kuitenkin sitä mieltä, että Alehinin liian suuri itseluottamus ennen ottelua oli suurempi syy. Maailmanmestarit Vasili Smyslov, Boris Spasski, Anatoli Karpov ja Garri Kasparov analysoivat myöhemmin ottelun pelejä ja tulivat siihen tulokseen, että Euwen pelaamisen taso oli maailmanmestaruuden arvoinen. 

Euwe hävisi uusintaottelun kaksi vuotta myöhemmin. Toisen maailmansodan jälkeen hän saavutti parhaan turnaustuloksensa Groningenissä, jossa hän oli toinen. Alehinin kuoltua hän suoriutui huonosti maailmanmestaruusturnauksessa 1948 eikä enää pärjännyt turnauksissa entiseen tapaansa.

## FIDE
Vuosina 1970–1978 Euwe oli FIDE:n presidentti ja vieraili sen edustajana omalla kustannuksellaan yli sadassa maassa. Suureksi osaksi hänen ansiostaan yli 30 uutta maata liittyi organisaation jäseneksi.

Euwe on kirjoittanut yli 70 shakkikirjaa, mikä on enemmän kuin kukaan toinen maailmanmestari on tehnyt. Toistaiseksi ainut suomennettu on *Shakin Hienouksia* () (Tammi 1978) Walter Meidenin kanssa.

## Lähteet

## Aiheesta muualla

* MAX EUWE, EX-CHESS CHAMPION, LED THE GAME'S WORLD FEDERATION NYT:n muistokirjoitus 28.11.1981
*
Ultima VI

**Ultima VI: The False Prophet** Origin Systemsin kehittämä ja alun perin 1990 julkaisema *[[Ultima]]*-tietokoneroolipelisarjan videopeli.

## Tarina
Muutamia vuosia Lord Britishin valtaanpaluun jälkeen, Avatar vangitaan ja siivekkäät demonit, Gargoilit, aikovat uhrata hänet alttarilla. Hänen ystävänsä pelastavat hänet ja ottavat gargoilipapilta pyhän kirjakäärön. Avatarin tehtävä on valloitta Hyveiden alttarit gargoileilta.

## Vastaanotto
Mikrobitin Toni Hakala antoi arvostelussaan pelin MS-DOS-versiolle 91 pistettä sadasta.

## Lähteet

## Aiheesta muualla
*
Hippiäiskotinga

**Hippiäiskotinga** (*Calyptura cristata*) hyvin harvinainen Mata Atlântican metsäalueella itäisessä Brasiliassa elävä varpuslintu, joka on luokiteltu äärimmäisen uhanalaiseksi. Se on sukunsa ainut laji.

Hippiäiskotingat ovat pienehköjä lintuja pikkunapparien heimossa. Niiden koko on noin 8&nbsp;cm. Väritykseltään ne muistuttavat melko paljon hippiäistä. Linnun rinta ja pyrstöntyvi ovat keltaiset, selkä on oliivinvihreä. Hippiäiskotingan päässä on leveähkö punainen raita, jota reunustavat kapeammat mustat raidat. Siivet ovat mustat ja niissä on kaksi valkoista raitaa. Pyrstö on erittäin lyhyt. Linnun äänet ovat yksittäisiä ja teräviä säveliä.

Linnut käyttävät ravintonaan hedelmiä, mettä ja hyönteisiä. Vuonna 1996 julkaistun tutkimuksen mukaan hippiäiskotingat näyttävät erikoistuneen mistelin hedelmiin.

Hippiäiskotingaa luultiin sukupuuttoon kuolleeksi lähes sadan vuoden ajan, kunnes niitä löytyi pieneltä alueelta Serra dos Órgãosin kansallispuistosta. Myöhemmin vahvistamattomia havaintoja on tehty Ubatuban kaupungista. Hippiäiskotingojen suurin uhka on yli 1&nbsp;000&nbsp;m:n korkeudessa olevien metsien hakkuut. Lisäksi linnun ravintona käyttämien ananaskasvien, mistelien ja orkideojen kerääminen on uhkana lajille.

Lajista on maailman museoissa noin 50 näytettä, kaikki kerätty ennen 1890-lukua. Niistä kolme on Helsingissä Luonnontieteellisessä keskusmuseossa.

## Lähteet
Lauri Tihinen

**Lauri Tihinen** (s. 12. lokakuuta 1977 Viiala) on suomalainen entinen lentopalloilija ja nykyinen lentopallovalmentaja. Tihinen valmensi kaudella 2014-15 Akaa-Volleyta. Hän on myös päävalmentaja -02 syntyneiden poikien aluejoukkueessa.

## Seurat pelaajauralla
* Tornion Lentis –88
* Rantaperkiön Isku
* Lempäälän Jyry
* Isku-Volley (1998-99)
* Valkeakosken Isku-Veikot (2000–2008)
* A-Volley (2008–)

## Lähteet
Drongot

**Drongot** (Dicruridae) on pienikokoisten varpuslintujen heimo. Niitä esiintyy luonnonvaraisina trooppisilla alueilla Afrikassa, Aasiassa ja Euroopassa. Drongot ovat hyönteissyöjiä, ja ne viihtyvät avoimilla alueilla. Useimmat ovat mustia tai tummanharmaita pääväritykseltään, ja niillä on pitkä pyrstö sekä lyhyet jalat. Kokonaispituus on 18–36 cm. Drongot munivat 2–4 munaa korkealle puuhun. Ne ovat aggressiivisia ja pelottomia  lintuja, jotka koostaan huolimatta hyökkäävät isompienkin lajien kimppuun, jos oma pesä tai poikaset ovat uhattuna.

Drongoihin kuuluu  yksi suku ja 22 lajia. 

## Lajit
* Aldabrandrongo *Dicrurus aldabranus*
* Andamaaniendrongo *Dicrurus andamanensis*
* Celebesindrongo *Dicrurus montanus*
* Filippiiniendrongo *Dicrurus balicassius*
* Komoriendrongo *Dicrurus fuscipennis*
* Mayottendrongo *Dicrurus waldenii*
* Mustadrongo *Dicrurus macrocercus*
* Paljettidrongo *Dicrurus bracteatus*
* Peräsindrongo *Dicrurus hottentottus*
* Pikkudrongo *Dicrurus ludwigii*
* Pikkusieppodrongo *Dicrurus atripennis*
* Pikkuviiridrongo *Dicrurus remifer*
* Pronssidrongo *Dicrurus aeneus*
* Samettidrongo *Dicrurus modestus*
* Sieppodrongo *Dicrurus adsimilis*
* Tablasindrongo *Dicrurus menagei*
* Tuhkadrongo *Dicrurus leucophaeus*
* Töyhtödrongo *Dicrurus forficatus*
* Uudenirlannindrongo *Dicrurus megarhynchus*
* Valkovatsadrongo *Dicrurus caerulescens*
* Varisdrongo *Dicrurus annectens*
* Viiridrongo *Dicrurus paradiseus*

## Lähteet
Suomen Cup (lentopallo)

Finnish Teknikum Cup eli **lentopallon Suomen Cup** on pelattu vuodesta 1968 lähtien. 

Suomen Cupia ei pelattu miesten osalta 1986–1989 ja naisten osalta 1969–1974 ja 1986–1989. 

Vuosina 1982–1985 miehillä ratkaistiin myös pronssimitalit, kun pelattiin sarjamuotoinen loppusarja. Naisilla loppusarja pelattiin vuosina 1975 ja 1983–1985.

2010 liigajoukkueet ja parhaat Ykkössarjan joukkueet pelasivat **Liiga Cupia** ja Suomen Cupin nimellä ratkottiin alempisarjalaisten kilpailu. 

Syksyllä 2011 lähtien cupin loppuottelut on pelattu vuodenvaihteen jälkeen. 2019 lähtien kilpailu on tunnettu yhteistyökumppani Teknikumin mukaan Finnish Teknikum Cupina. 2020 lähtien mestaruudet on ratkottu Final4 -muotoisessa lopputurnauksessa

## Miesten mitalistit

## Naisten mitalistit

## Lähteet
*Suomen Lentopalloliitto: Lentopallokirja 2009–2010
*Lentopalloliiton tulospalvelu (miesten cup 2017)

### Viitteet
Kremlin asehuone

**Kremlin asehuone** () on Moskovan Kremlissä sijaitseva museo. 

Museo sijaitsee vuonna 1851 valmistuneessa rakennuksessa Kremlin lounaisosassa lähellä sisäänkäyntiä ja Kremlin muurin Borovitski-tornia. Museossa on näytteillä vanhoja aseita, tsaarien kruununjalokiviä ja muita jalokivitöitä ja kulta- ja hopeaesineitä 1200–1800-luvuilta. Samassa rakennuksessa on valtion aarrekammion (*Almaznyi fond*) pysyvä näyttely, jossa on esillä erityisen arvokkaita jalokiviaarteita.

Museossa säilytetään alkuperäistä Viron presidentin viran tunnuksena käytettyä Valtionvaakunan ritarikunnan ketjua, joka katosi Virossa toisen maailmansodan aikana ja ilmestyi asehuoneen museoon vuonna 1963. Viro on vaatinut varastetun ketjun palauttamista, mutta turhaan.

Ennen vuotta 1851 kokoelmat sijaitsivat sittemmin *Kremlin kasarmeina* tunnetussa, vuonna 1809 valmistuneessa rakennuksessa, joka purettiin vuonna 1959 uuden Kremlin kongressipalatsin tieltä.

## Galleria

Tiedosto:Russian regalia.jpg|Venäjän kruununjalokivet 1620-luvulta.
Tiedosto:Armoury Treasure Armoury Treasure.jpg|Kullalla ja hopealla kirjailtuja kirjoja.
Tiedosto:Moscow Kremlin Egg.jpg|Asehuoneessa on kymmenen Fabergén munaa.
Tiedosto:Moscow Kremlin map - The Armoury.png|Asehuoneen sijainti Kremlissä


## Lähteet

## Aiheesta muualla

*Museon sivut kreml.ru 
*Экскурсия в Оружейную палату Кремля   kremlin-tour.ru
Band on the Run

**Band on the Run** on Wingsin albumi vuodelta 1973. Sillä on 9 kappaletta, ja se äänitettiin Lagosissa, Nigeriassa.

## Kappalelista
*Kaikki kappaleet [[Linda McCartney|Linda]] tai/ja [[Paul McCartney]], jollei toisin ilmoitettu.*

# 
# 
# 
# 
# 
# 
# 
#  
# 
# 

## Kokoonpano
* Paul McCartney &ndash; soolo-, komppi- ja bassokitarat, rummut, piano, kosketinsoittimet, lyömäsoittimet, laulu
* Linda McCartney &ndash; urut, kosketinsoittimet, lyömäsoittimet, laulu
* Denny Laine &ndash; komppi-, soolo- ja bassokitarat, laulu

### Vierailijat
* Howie Casey &ndash; saksofoni
* Ginger Baker &ndash; lyömäsoittimet
* Remi Kabaka &ndash; lyömäsoittimet
* Tony Visconti &ndash; orkestrointi 
* Ian & Trevor &ndash; taustalaulu

## Lähteet
*Rollingstone.com 

### Viitteet
Star Wars (kolikkopeli)

**Star Wars** on Atarin kolikkopeli vuodelta , ja on yksi varhaisten kolikkopelien suurimpia klassikoita. Se käytti täyttämätöntä vektorigrafiikkaa sekä suoraan elokuvasta digitoituja puhe-ääniä.

Pelaaja ohjaa Luke Skywalkerin X-wingiä ohjaajan näkökulmasta. 

Ensimmäinen vaihe on Kuolemantähden ympärillä liikkuvien TIE-hävittäjien ammuskelu. Toinen vaihe on Kuolemantähden pinnalla lentely. Tällöin pujotellaan tornien välissä. Kolmas vaihe on Kuolemantähden käytävässä lentäminen esteiden välistä puikkelehtien, jonka päätteeksi pitää ampua kuiluun ammus, joka tuhoaa koko Kuolemantähden. Tämän jälkeen peli alkaa alusta ja siirrytään vaikeampaan vaikeustasoon.

Pelistä on julkaistu käännöksiä useille kotitietokoneille sekä Atarin pelikonsoleille. Muun muassa Domark julkaisi useita käännöksiä tietokoneille.

## Aiheesta muualla
* 
* 
*
Arkkienkeli Mikaelin kirkko

**Arkkienkeli Mikaelin kirkko** voi viitata seuraaviin kirkkoihin:

* Arkkienkeli Mikaelin kirkko, kirkko Episkopín kylässä Kreetan saarella Kreikassa
* Arkkienkeli Mikaelin kirkko, kirkko Pedoulásin kylässä Kyproksella
* Arkkienkelin katedraali, kirkko Moskovassa Venäjällä
Alma Koskela

**Alma Koskela** (1859-?) on torppari Jussi Koskelan vaimo Väinö Linnan romaanitrilogiassa Täällä Pohjantähden alla. Pariskunnalla on kolme poikaa, Akseli, Aleksi ja Akusti, joista kaksi jälkimmäistä teloitetaan kenttätuomion päätöksellä Suomen sisällissodan loppuvaiheessa. 

Alma on luonteeltaan sopeutuvainen ja ahkera. Hän sietää aviomiehensä hermostumiset kärsivällisesti ja tyytyy vähään. 

Alma esiintyy trilogian jokaisessa osassa. Hän on myös ensimmäinen nainen joka mainitaan romaanissa nimeltä.

Edvin Laineen ohjaamissa elokuvasovituksissa Täällä Pohjantähden alla ja Akseli ja Elina Almaa näytteli Anja Pohjola. Timo Koivusalon ohjaamissa elokuvasovituksissa Täällä Pohjantähden alla ja Täällä Pohjantähden alla II Almaa näytteli Ritva Jalonen.
Bad Kissingen

**Bad Kissingen** on kaupunki Baijerin osavaltiossa, keskisessä Saksassa. Se kuuluu Unterfrankenin hallintopiiriin ja toimii Bad Kissingenin piirikunnan hallintokaupunkina. Kaupungin asukasluku on noin 22&nbsp;000 ja pinta-ala 69,42 neliökilometriä.

Bad Kissingen sijaitsee Mainin 135-kilometrisen sivujoen Fränkische Saalen varrella Rhönin vuoristoalueen eteläpuolella. Kaupunki on jaettu yhdeksään kaupunginosaan (): Albertshauseniin, Arnshauseniin, Bad Kissingeniin, Garitziin, Hauseniin, Kleinbrachiin, Poppenrothiin, Reiterswieseniin ja Winkelsiin.

## Historia
Varhaisin tunnettu maininta Bad Kissingenistä on peräisin vuodelta 801. Tuolloin se tunnettiin nimellä *chizzicha*. Asutus kehittyi etenkin lähteittensä ansiosta ja vuonna 1279 se mainittiin ensimmäisen kerran kaupunkina, oppidumina. 1800-luvulla Kissingenistä muodostui varsinainen kylpyläkaupunki. Se oli niin Baijerin kuin muidenkin eurooppalaisten monarkioiden kuninkaallisten suosiossa. Nimen *Bad* kaupunki sai nimeensä virallisesti 24. huhtikuuta vuonna 1883.

Osana Preussin-Itävallan sotaa Bad Kissingenissä käytiin baijerilaisten ja preussilaisten joukkojen välinen taistelu 10. heinäkuuta vuonna 1866.

## Lähteet

## Aiheesta muualla

* Kunnan verkkosivusto
Mätäkivenmäki

**Mätäkivenmäki** on metsäinen kukkula, joka sijaitsee Tuusulan eteläosassa, Helsingistä Hyrylään johtavan moottoritien eli Tuusulanväylän itäpuolella. Se kohoaa noin 80 metrin korkeuteen merenpinnasta ja 30 metriä ympäristöstään. Alue on nykyisin yleistä ulkoilualuetta, jolle on rakennettu polkuverkosto. Suurin osa alueesta on kovaa hiekka- tai kangaspohjaa, mutta kivikoita ja suomaastoakin siellä on. Mätäkivenmäen alue on myös merkittävä pohjavesialue.

Alueella sijaitsee myös Firan hiekkakuoppa, johon on rakennettu motocrossrata sekä muutama hyppyri. Vuonna 1995 päätettiin, ettei kuoppaa saa käyttää motocross-ajeluun, mutta päätös kumottiin. Tuusulan kunta pystytti vuonna 2008–2009 alueelle Moottorikäyttöisellä ajoneuvolla ajo kielletty -liikennemerkkejä, jotka luultavasti harrastajat poistivat hyvin pian.

Paikan nimi johtuu alueella tien varressa aikoinaan olleesta suuresta rapakivilohkareesta, joka kuitenkin räjäytettiin 1920-luvulla tietä levennettäessä.

Vanha Tuusulantie kulkee mäen yli läheltä sen korkeinta kohtaa. Moottoritien valmistuttua se jäi sivutieksi, mutta alkujaan se on ollut osa jo 1600-luvulla Helsingistä Hämeenlinnaan johtanutta päätietä ja vielä 1950-luvulla osa valtateitä 4 ja 5.  Menneinä aikoina, varsinkin 1800-luvulla, Mätäkivenmäellä oli pelottava maine Helsingin–Hämeenlinnan tien vaarallisimpana kohtana, jossa maantierosvojen kerrottiin usein ryöstävän tiellä kulkijoita, varsinkin kaupungista kauppamatkoilta palaavia maalaisia.

Vuoden 1952 olympialaisissa maratonjuoksun reitti kulki Helsingin olympiastadionilta Tuusulantielle, sitä pitkin Mätäkivenmäen rinteeseen ja takaisin stadionille. Juoksun kääntöpaikalle on tien varteen pystytetty kivinen muistomerkki.

## Lähteet
Voitto Koskela

**Voitto Johannes Koskela** (1918, Pentinkulma –1940, Viipuri) on Akseli ja Elina Koskelan kolmas poika Väinö Linnan romaanitrilogiassa *[[Täällä Pohjantähden alla]]*.

Voitto syntyy juuri kansalaissodan melskeiden alussa. Elina joutuu kasvattamaan hänet pitkään yksinään koska Akseli on vankilassa. Pojasta tuleekin hyvin isänsä kaltainen eli hyvin omapäinen ja jukuripää. Vanha Jussi jupisikin ainakin kerran Almalle Voitosta:

Voiton mainitaan kirjassa olleen kylän huimapäisin uimahyppääjä. Voitto osoittautuu veljeksistä poliittisesti aktiivisimmaksi aikuiseksi vartuttuaan, mutta varsinaiseen toimintaan hän ei ehdi, koska sota syttyy.

Vanhempien veljiensä tavoin Voitto osallistuu talvisotaan. Hän kaatuu sodan loppuvaiheessa Viipurin–Säkkijärven-maantien varteen venäläisen ''Rata''-hävittäjän konekivääritulessa.
Asehuone

**Asehuone** on vanhojen kirkkojen eteistila. Keskiajan kirkoissa se rakennettiin kirkon eteläseinälle kirkon pääsisäänkäynniksi, useimmiten seinän länsiosaan. 

Asehuoneen päätehtävänä oli toimia eteisenä kirkkoa ympäröivän kirkkomaan ja kirkkosalin välillä. Se toimi ennen muuta siirtymis- ja hiljentymistilana siirryttäessä kirkkoon ja se oli myös valmistelutila joissakin kirkollisissa toimituksissa. Kasteen eksorsismiosa toimitettiin asehuoneessa, samoin avioliittoon vihkimisen alku ja synnyttäneen naisen kirkkoon ottamisessa.  Asehuone saattoi toimia myös kappelina, joissakin asehuoneissa on itäseinällä muurikomero, jossa on saattanut olla pyhimyksen patsas ja sillä saattoi olla kappelin luonne. Asehuoneet olivat yleensä holvattuja ja holvit saattoivat olla maalauksilla koristeltuja. Suomessa esimerkiksi Lohjan kirkon asehuonetta kattaa ristiholvi.

Asehuoneen nimityksen alkuperäksi on nykyisen tutkimuksen mukaan arveltu saksan kielen sanaa *Wappenhusz.*  Se viitannee enemmän sanaan vaakuna kuin sanaan ase. Nykytutkimusten mukaan kävijät eivät jättäneet omia aseitaan tilaan, joskin sitä on voitu käyttää myös tavaroiden säilytyspaikkana.  Se on voinut toimia vartiointipaikkana ja kyläläisten aseiden säilytyspaikkana silloin, kun rauhattomat ajat uhkasivat. Asehuoneen nimen suomen kielessä on 1800-luvulta alkaen ajateltu tulevan siitä, että aseita ei saanut kantaa sisälle kirkkosaliin, vaan ne oli jätettävä jumalanpalveluksen ajaksi asehuoneeseen.  Asehuoneessa saattoivat kirkonmenoja seurata kastamattomat ja muut, joilla ei ollut pääsyä kirkkoon sisään. 

## Lähteet

## Aiheesta muualla
4 kuukautta, 3 viikkoa, 2 päivää

**4 kuukautta, 3 viikkoa, 2 päivää** (*4 luni, 3 săptămâni și 2 zile*) on vuonna 2007 ensi-iltansa saanut romanialainen Cristian Mungiun käsikirjoittama ja ohjaama elokuva. Elokuva voitti Kultaisen palmun ja FIPRESCI-palkinnon Cannesin elokuvajuhlilla 2007. Elokuvan pääosia näyttelevät Anamaria Marinca, Laura Vasiliu, Vlad Ivanov ja Alexandru Potocean.

Elokuva sijoittuu Nicolae Ceaușescun hallitsemaan 1980-luvun kommunistiseen Romaniaan ja kertoo kahdesta  opiskelijatytöstä, jotka yrittävät järjestää toiselle heistä laittoman abortin.

Vuonna 2016 *4 kuukautta, 3 viikkoa, 2 päivää* äänestettiin BBC:n kyselyssä tämän vuosisadan 15. parhaaksi elokuvaksi. Äänestäjinä oli 177 elokuva-asiantuntijaa eri puolilta maailmaa.

## Lähteet
Sammy Kershaw

**Samuel Paul "Sammy" Kershaw** (s. 24. helmikuuta 1958) on yhdysvaltalainen countrymuusikko. Hän syntyi Kaplanissa, Louisianassa, ja aloitti uransa Mercury Recordsilla vuonna 1991.

Kershaw meni 29. syyskuuta 2001 naimisiin countrymuusikko Lorrie Morganin kanssa, mutta pari haki avioeroa vuonna 2007. 

Kershaw on myös poliitikko; hän oli vuonna 2007 republikaanisen puolueen ehdokkaana Louisianan varakuvernööriksi. 

## Diskografia
### Albumit
* *Don't Go Near the Water* (1991)
* *Business Is Pleasure* (1992)
* *Haunted Heart* (1993)
* *Christmas Time's a-Comin* (1994)
* *Feelin' Good Train* (1994)
* *Politics, Religion and Her* (1996)
* *Labor of Love* (1997)
* *Maybe Not Tonight* (1999)
* *I Want My Money Back* (2003)
* *Honky Tonk Boots* (2006)

### Kokoelmat
* *The Hits: Chapter 1* (1995)
* *Coverin' the Hits* (1997)
* *The Hits: Chapter 2* (2001)
* *20th Century Masters - The Millennium Collection: The Best of Sammy Kershaw* (2003)
* *The Definitive Collection* (2004)

### Singlet
* "Cadillac Style" (1991)
* "Don't Go Near the Water" (1992)
* "Yard Sale" (1992)
* "Anywhere But Here" (1993)
* "She Don't Know She's Beautiful" (1993)
* "Haunted Heart" (1993)
* "Queen of My Double-Wide Trailer" (1993)
* "I Can't Reach Her Anymore" (1994)
* "National Working Woman's Holiday" (1994)
* "Third Rate Romance" (1994)
* "Southbound" (1995)
* "If You're Gonna Walk, I'm Gonna Crawl" (1995)
* "Your Tattoo" (1995)
* "Meant to Be" (1996)
* "Vidalia" (1996)
* "Politics, Religion, and Her" (1997)
* "Fit to Be Tied Down" (1997)
* "Love of My Life" (1998)
* "Matches" (1998)
* "Honky Tonk America" (1998)
* "One Day Left to Live" (1999)
* "Maybe Not Tonight" (1999)
* "When You Love Someone" (1999)
* "Me and Maxine" (2000)
* "He Drinks Tequila" (2001)
* "I Want My Money Back" (2003)
* "I've Never Been Anywhere" (2003)
* "Tennessee Girl" (2006)
* "Baby's Got Her Blue Jeans On" (2006)

## Aiheesta muualla
* Viralliset sivut
Maija Junno

**Anna-Maija Junno** (s. 17. heinäkuuta 1964 Pello) on suomalainen näyttelijä, joka on näytellyt useissa suomalaisissa tv-sarjoissa ja elokuvissa. Hän on näytellyt mm. sarjassa ''Punahilkka'', ''Mogadishu Avenue'' ja elokuvassa ''Matti'' Matti Nykäsen äitiä. Hän on näytellyt myös kahdessa ''Tikkurila-trilogian'' elokuvassa. Maija Junno näyttelee myös ''Lehmän vuosi'' sarjassa.

Junno on valmistunut Teatterikorkeakoulusta. Hän on näytellyt myös Ranskassa.

## Lähteet
*Yliopistolainen 
*Actor's Studio
### Viitteet

## Aiheesta muualla
*
Wasteland (albumi)

__NOTOC__
**Wasteland** on suomalaisen Twilight Guardians -yhtyeen toinen studioalbumi, joka julkaistiin vuonna 2004. 

## Kappaleet
#
#
#
#
#
#
#
#
#
#

## Kokoonpano
;Yhtye
* Vesa Virtanen – laulu
* Henri Suominen – rummut
* Carl-Johan Gustafsson – kitara
* Mikko Tång – bassokitara
* Antti Valtamo – kosketinsoitin, taustalaulu

;Tuotanto
* Antti Porkka – äänittäjä
* Johan Castrèn – äänittäjä
* Mikko Karmila – miksaaja, masteroija
* Mika Jussila – miksaaja, masteroija
* Aleksi Koskinen – valokuvat
* ToxicAngel – grafiikka
* Mikko Suominen – logo

## Arvostelut
* Desibeli.net: 
* Imperiumi.net: 
* Soundi: 

## Lähteet

## Aiheesta muualla
* 
* Wasteland discogs.com -sivustolla
Fairlight

**Fairlight** voi tarkoittaa:

## Paikkakuntia
* Fairlight, kylä Hastingsin itäpuolella Etelä-Englannissa
* Fairlight, Sydneyn esikaupunki Australiassa
* Fairlight, paikkakunta Kanadassa

## Muita
* Fairlight, äänilaitteita valmistava yhtiö
* Fairlight CMI, Fairlightin valmistama syntetisaattori-sampleri
* Fairlight, kräkkeri- ja demoryhmä
* Fairlight, vanha tietokonepeli